Na osnovu člana 8 Odluke o uslovima, načinu i postupku za dodjelu stipendija i nagrada za učenike i studente („Sl.list Crne Gore-opštinski propisi“ br.43/19, 049/19, 027/20, 037/23) i Odluke o broju stipendija za studijsku, odnosno školsku 2024/2025.godinu, br.D 22-609/24-657 od 25.09.2024. godine, Sekretarijat za lokalnu samoupravu i društvene djelatnosti Opštine Zeta raspisuje,

**J A V N I K O N K U R S**

**ZA DODJELU  STIPENDIJA STUDENTIMA I TALENTOVANIM UČENICIMA**

**ZA STUDIJSKU/ŠKOLSKU 2024/2025.GODINU**

Opština Zeta će u skladu sa ovim Javnim konkursom, dodijeliti:

1. 2 stipendije studentima prve godine osnovnih akademskih i primijenjenih studija, za studije u zemlji i inostranstvu,
2. 5 stipendija studentima osnovnih akademskih i master studija, za studije u zemlji i inostranstvu,
3. 3 stipendije talentovanim učenicima drugog, trećeg i četvrtog razreda srednjih škola.

Pravo na **stipendiju imaju studenti** osnovnih akademskih i primjenjenih studija, koji su crnogorski državljani, imaju prebivalište na teritoriji Opštine Zeta, i to:

* studenti prve godine osnovnih studija koji su prvi put upisali semestar tekuće studijske godine, postigli najmanje odličan uspjeh tokom srednjeg obrazovanja, položili sve ispite na eksternom maturskom/stručnom ispitu najmanje sa ocjenom 4 i nosioci su diplome „Luča“,
* studenti druge i narednih godina studija koji su prvi put upisali semestar tekuće studijske godine, nisu gubili ni jednu godinu tokom studija i prema nastavnom planu ustanove na kojoj studiraju, položili sve ispite iz prethodne godine studija i postigli indeks uspjeha najmanje 9.

Kriterijumi za dodjelu stipendija za studente su:

* postignuta prosječna ocjena tokom prethodnog školovanja,
* postignut uspjeh na eksternom maturskom/stručnom ispitu (za studente I godine),
* godina studija (za studente druge i narednih godina studija),
* osvojene nagrade na zvaničnim državnim i međunarodnim takmičenjima.

Pravo na **stipendiju imaju učenici** druge i narednih godina srednjih škola, koji su crnogorski državljani, imaju prebivalište na teritoriji Opštine Zeta, i to :

* talentovani učenici drugog, trećeg i četvrtog razreda srednjih škola koji su ostvarili prosječnu ocjenu najmanje 4,50 u prethodnom školovanju.

Kriterijumi za dodjelu stipendija talentovanim učenicima su:

* postignuta prosječna ocjena tokom prethodnog školovanja i
* osvojene nagrade na zvaničnim državnim i međunarodnim takmičenjima.

Prijedlog liste kandidata koji su ostvarili pravo na stipendiju objaviće se na oglasnoj tabli i web stranici Opštine po okončanom Javnom konkuru.

Kandidati imaju pravo prigovora Komisiji koja sprovodi posupak za dodjelu stpendija u roku od 8 dana od dana objavljivanja liste kandidata.

Stipendije će se odobravati za studijsku/školsku 2024/2025. godinu i isplaćivati u 10 mjesečnih rata, u iznosu od 100€ za studente i 9 mjesečnih rata, u iznosu od 50€ za učenike shodno važećoj Odluci o uslovima, načinu i postupku za dodjelu stipendija i nagrada za učenike i studente („Sl.list Crne Gore-opštinski propisi“ br.43/19, 049/19, 027/20, 037/23).

**POTREBNA DOKUMENTACIJA**

**Za studenti prve godine osnovnih studija :**

Prijava (obrazac se može preuzeti u arhivi Opštine Zeta ili na sajtu <https://golubovci.me/oglasi>

1. Potvrda o studiranju;
2. Diploma o položenom maturskom/stručnom ispitu najmanje sa ocjenom 4 i svjedočanstva o uspjehu iz četiri razreda srednje škole;
3. Uvjerenje o državljanstvu ili fotokopija biometrijske lične karte;
4. Potvrda o prebivalištu;
5. Diploma »Luča«;
6. Dokazi o osvojenim nagradama na zvaničnim državnim i međunarodnim takmičenjima (ukoliko ih kandidat posjeduje).

**Studente drugih i narednih godina studija :**

Prijava (formular za prijavljivanje se može preuzeti u arhivi Opštine Zeta ili na sajtu <https://golubovci.me/oglasi>

1. Potvrda o studiranju;
2. Uvjerenje o položenim ispitima u prethodnim godinama studija, sa ostvarenom prosječnom ocjenom minimum 9;
3. Uvjerenje o državljanstvu ili fotokopija biometrijske lične karte;
4. Potvrda o prebivalištu;
5. Dokazi o osvojenim nagradama na zvaničnim državnim i međunarodnim takmičenjima (ukoliko ih kandidat posjeduje).

**Za talentovane učenike II, III i IV razreda srednjih škola :**

Prijava (formular za prijavljivanje se može preuzeti u arhivi Opštine Zeta ili na sajtu <https://golubovci.me/oglasi>

1. Potvrda da je redovan učenik/učenica (izdaje škola);
2. Svjedočanstva prethodno završenih razreda, sa ostvarenom prosječnom ocjenom minimum 4,50;
3. Uvjerenje o državljanstvu;
4. Potvrda o prebivalištu;
5. Dokazi o osvojenim nagradama na zvaničnim državnim i međunarodnim takmičenjima (ukoliko ih kandidat posjeduje).

**NAPOMENA:**

**Sva dokumenta predaju se u originalu ili ovjerenoj fotokopiji.**

Kontakt osoba : Nela Maraš tel:020/873-261, mail : **nela.maras@podgorica.me;**

Rok za podnošenje prijava je 30 dana od dana objavljivanja Javnog konkursa.

Prijave na Javni konkurs mogu se dostaviti direktno na arhivi Opštine Zeta od 9 do 11h i od 12 do 14h  ili putem pošte na sledećoj adresi:

**OPŠTINA ZETA**

**Glavna gradska ulica Anovi 89**

**81304 Golubovci**